               ЕВРОПЕЙСКА КОМИСИЯ
            Брюксел, 18.6.2020
            COM(2020) 240 final
            2020/0118(CNS)
            Предложение за
            РЕШЕНИЕ НА СЪВЕТА
            за разрешаване на Португалия да прилага намалена акцизна ставка върху някои алкохолни продукти, произведени в автономните региони Мадейра и Азорски острови
            {SWD(2020) 108 final}

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               Основания и цели на предложението

               Предложението се отнася до решение на Съвета за замяна на действащото Решение № 376/2014/ЕС на Съвета от 12 юни 2014 г.
                  1
               , прието въз основа на член 349 от Договора за функционирането на Европейския съюз (ДФЕС). Този член позволява предприемането на конкретни мерки за най-отдалечените региони на ЕС, тъй като в него се признава, че постоянните и комбинираните ограничения сериозно възпрепятстват тяхното развитие и засягат икономическото и социалното им положение. Той позволява такива мерки, при условие че те не нарушават целостта и съгласуваността на правния ред на Съюза, включително вътрешния пазар и общите политики. Настоящото решение разрешава на Португалия да прилага акцизни ставки, намалени с до 75 % от стандартните национални ставки за ром и ликьори, произвеждани и консумирани в Мадейра, и ликьори и спиртни напитки (eaux-de-vie), произвеждани и консумирани на Азорските острови. Срокът на настоящото решение изтича на 31 декември 2020 г.

               Целта на тази мярка е да се компенсират производителите от най-отдалечените региони на Португалия за неблагоприятното им конкурентно положение, дължащо се на отдалечеността, островния характер, малката площ, трудни релеф и климат и икономическата зависимост от малък брой производства на тези най-отдалечени региони, които силно ограничават тяхното развитие. В резултат на тези характеристики производителите в най-отдалечените региони са изправени пред по-високи производствени разходи отколкото сходните им предприятия в континенталната част.

               С оглед на датата на изтичане на срока на действие на решението Европейската комисия започна външно проучване за оценка на настоящия режим, както и на потенциалните въздействия на възможните варианти за периода след 2020 г., включително на варианта, на който се основава настоящото предложение.

               Настоящото предложение води до подновяване на дерогацията до 2027 г., като нейният обхват се разширява, за да включи продажбите на Азорските острови на местно произвеждания ром със запазен процент на намаление в размер на 75 %, както и за да се осигури 50 % намаление на акцизната ставката върху продажбите на всички обхванати продукти в континенталната част на Португалия.

               Съгласуваност с действащите разпоредби в тази област на политиката

               В съобщението от 2017 г. относно стратегическото партньорство с най-отдалечените региони на ЕС
                  2
                се отбелязва, че най-отдалечените региони продължават да се сблъскват със сериозни предизвикателства, много от които са постоянни. В това съобщение е представен подходът на Комисията по отношение на подпомагането на тези региони в надграждането на техните уникални предимства и на най-отдалечените региони, които определят нови сектори на растеж, за да се даде възможност за растеж и създаване на работни места.

               В този контекст, целта на настоящото предложение е да се подкрепят най-отдалечените региони на Португалия в надграждането на техните предимства, за да се даде възможност за местен растеж и създаване на работни места в определен сектор — алкохолната промишленост. Настоящото предложение допълва Програмата от специфични мерки за отдалечените региони и за островите (POSEI)
                  3
               , която е насочена към подпомагане на първичния сектор и производството на суровини.

               Съгласуваност с други политики на Съюза

               Предложението е в съответствие със стратегията за единния пазар за 2015 г.
                  4
               , в която Комисията предвижда да осигури по-задълбочен и по-справедлив единен пазар, който ще бъде от полза за всички заинтересовани страни. Една от целите на предложената мярка е да се смекчат допълнителните разходи, пред които са изправени дружествата в най-отдалечените региони, което възпрепятства пълноценното им участие на единния пазар. Поради ограничения обем на съответното производство не се предвижда отрицателно въздействие върху гладкото функциониране на единния пазар.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

                        Правно основание

                        Правното основание е член 349 от ДФЕС. Тази разпоредба дава възможност на Съвета да приеме специални разпоредби за адаптиране на прилагането на Договорите към най-отдалечените региони на ЕС.

                        Принцип на субсидиарност

                        Единствено Съветът разполага с правомощия да приема въз основа на член 349 от ДФЕС специфични мерки с цел да адаптира прилагането на Договорите към  най-отдалечените региони на ЕС, включително общите политики, поради наличието на постоянни ограничения, които оказват въздействие върху икономическото и социалното положение на тези региони. Това се отнася и за разрешаване на дерогации от член 110 от ДФЕС. Следователно предложението за решение на Съвета е в съответствие с принципа на субсидиарност.

                        Принцип на пропорционалност

                        Настоящото предложение е съобразено с принципа на пропорционалност, определен в член 5, параграф 4 от Договора за Европейския съюз. Предложените изменения не надхвърлят необходимото за разрешаване на разглежданите въпроси и, по този начин, за постигане на целите на Договора за осигуряване на правилното и ефективно функциониране на вътрешния пазар.

                        По-специално, предложеното разширяване на обхвата на намалените ставки върху континентална Португалия би повишило конкурентоспособността на производителите в най-отдалечените региони на Португалия с ограничени неблагоприятни последици по отношение на пропуснатите приходи и административната тежест и би ги поставило наравно с производителите на сходни продукти в континенталната част на Португалия.

                        Избор на инструмент

                        Предлага се решение на Съвета за замяна на Решение № 376/2014/ЕС на Съвета.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               Последваща оценка на действащото законодателство

               Външното проучване установи, че в сравнение със сходните им предприятия в континенталната част производителите от най-отдалечените региони продължават да имат по-високи производствени разходи, които понастоящем са компенсирани от намаляването на акцизите. Освен това в проучването са установени следните два въпроса, които са възникнали след приемането на действащото решение.

               Първо, във външното проучване се отбелязва, че понастоящем на Азорските острови се произвежда ром, който обаче не е включен в настоящия режим. Режимът обаче обхваща ром, произведен в Мадейра, което води до неравнопоставени условия на конкуренция сред производителите на ром от двата най-отдалечени региона. Второ, в проучването се отбелязва, че в допълнение към добавеното производство на ром на Азорските острови, производството на ром в Мадейра се увеличава и поради ограничения размер на пазара в най-отдалечените региони цялото количество ром не може да бъде продадено на местно равнище. Допълнителните разходи за достъп до пазара на континентална Португалия действат като пречка за тези производители и в резултат на това ромът се съхранява при определени разходи.

               Консултации със заинтересованите страни

               В рамките част на външното проучване, подкрепящо анализа на настоящия режим, чрез въпросници, интервюта и дискусии бяха получени отговори от съответните служби на Европейската комисия, португалските органи, производителите от двата най-отдалечени региона и португалските дистрибутори. Въпреки че външният изпълнител положи специални усилия, не бяха получени отговори от производителите от континента или от гражданското общество.

               Оценка на въздействието

               Тази инициатива е подготвена като успоредна процедура: последваща оценка на настоящия режим, следвана непосредствено от прогнозна оценка. Такава оценка на потенциалните въздействия от продължаването и евентуалното изменение на съществуващия режим е направена в аналитичен документ, включващ приложение за оценка. Този документ се основава на външно проучване и на информацията, предоставена от държавата членка.

               4.ОТРАЖЕНИЕ ВЪРХУ БЮДЖЕТА

               Предложението не оказва въздействие върху бюджета на Европейския съюз, тъй като приходите от акцизи са изцяло за държавите членки.

               5.ДРУГИ ЕЛЕМЕНТИ

               Планове за изпълнение и механизъм за мониторинг, оценка и докладване

               Както досега, мониторингът на прилагането и функционирането на дерогацията ще бъде задача на португалските органи и на Комисията.

               До 30 септември 2025 г. от Португалия ще бъде поискано да представи доклад за мониторинг за периода от 2019 г. до 2024 г. Този доклад за мониторинг ще включва следното:

               ·информация за допълнителните разходи, свързани с производството

               ·икономически нарушения и пазарни въздействия

               ·информация за оценка на ефективността, ефикасността и съгласуваността с други политики на ЕС

               ·информация за продължаващото значение на новото законодателство и на добавената му стойност за ЕС.

               Процедурата по докладване следва също така да има за цел събиране на информация от всички заинтересовани страни по отношение на равнището и развитието на техните допълнителни производствени разходи, разходите за привеждане в съответствие и всички случаи на нарушения на пазара.

               За да се гарантира, че информацията, събрана от португалските органи, съдържа необходимите данни, за да може Комисията да вземе информирано решение относно валидността и жизнеспособността на схемата в бъдеще, Комисията ще изготви конкретни насоки относно изискваната информация. Доколкото е възможно, тези насоки ще бъдат сходни на други подобни схеми за най-отдалечените региони на ЕС, уредени от подобно законодателство.

               Това ще даде възможност на Комисията да прецени дали причините за дерогацията все още съществуват, дали предоставеното от Португалия фискално предимство все още е пропорционално и дали са възможни алтернативни на данъчната дерогация мерки, като се отчита тяхното международно измерение.

               Структурата и данните, изисквани в доклада за мониторинг, са приложени към предложението в приложение 1.

               Подробно разяснение на отделните разпоредби на предложението

               Тази част не е приложима, тъй като членовете не се нуждаят от пояснение.

               2020/0118 (CNS)

               Предложение за

               РЕШЕНИЕ НА СЪВЕТА

               за разрешаване на Португалия да прилага намалена акцизна ставка върху някои алкохолни продукти, произведени в автономните региони Мадейра и Азорски острови

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 349 от него,

               като взе предвид предложението на Европейската комисия,

               след предаване на проекта на законодателния акт на националните парламенти,

               като взе предвид становището на Европейския парламент
                  5
               ,

               в съответствие със специална законодателна процедура,

               Като има предвид, че:

               (1)С Решение № 376/2014/ЕС на Съвета
                  6
                се разрешава на Португалия да прилага намалена акцизна ставка в автономния регион Мадейра за местно произвеждани и консумирани ром и ликьори и в автономния регион Азорски острови за местно произвеждани и консумирани ликьори и спиртни напитки (eaux-de-vie), която ставка може да бъде по-ниска от минималната акцизна ставка, определена с Директива 92/84/ЕИО на Съвета
                  7
               , но не по-ниска с повече от 75 % от стандартната национална акцизна ставка за алкохола.

               (2)През февруари 2019 г. португалските органи поискаха от Комисията да представи предложение за решение на Съвета за удължаване на срока на разрешението, посочено в Решение № 376/2014/ЕС, при същите условия, както и за разширяване на географския обхват върху континентална Португалия с по-ограничено намаление, за нов седемгодишен период от 1 януари 2021 г. до 31 декември 2027 г.

               (3)Производителите в автономните региони Мадейра и Азорски острови срещат трудности при достъпа до пазари извън тези региони, а регионалните и местните пазари са единствените възможности за продажба на определени алкохолни продукти. Тези производители търпят допълнителни разходи, тъй като поради малката площ, фрагментирания характер и ниската степен на механизация на земеделските стопанства суровините от земеделски произход са по-скъпи отколкото при нормални условия на производство. Също така получените количества при преработката на захарна тръстика са по-ниски, отколкото в други най-отдалечени региони поради причини, свързани с релефа, климата, почвата и занаятчийското производство. Освен това, транспортирането до островите на някои суровини и опаковъчни материали, които не са местно производство, води до допълнителни разходи.

               (4)В случая на Азорските острови островният характер е още по-силно изразен, тъй като те са група острови, които са силно разпръснати. Превозът в тези отдалечени островни региони увеличава още повече допълнителните разходи. Същото се отнася и до някои необходими пътувания и пратки до континента. Складирането на крайните продукти също води до допълнителни разходи, тъй като местното потребление не поема цялото произведено количество, особено произведения ром. Малкият размер на регионалния пазар увеличава разходите за единица продукция, по-специално вследствие на неблагоприятното съотношение между фиксираните разходи и произведените количества. Накрая, засегнатите производители са изправени също така пред допълнителни разходи, които са характерни за местните икономики, по-специално повишени разходи за труд и енергия.

               (5)Производството на ром се е увеличило в резултат на увеличеното производство на захарна тръстика. Докато някои количества ром отлежават или се използват като основа за ликьори, разходите по съхраняване на непродадените количества ром увеличават още допълнителните разходи за производителите. В резултат на допълнителните разходи производителите в автономните региони Мадейра и Азорски острови не могат да се конкурират с производители извън тези региони поради по-високата цена на крайния продукт и следователно не могат да получат достъп до други пазари. Достъпът до португалския континентален пазар при намалени акцизни ставки би разрешил този въпрос.

               (6)С цел да се избегне сериозно ограничаване на развитието на автономните региони Мадейра и Азорски острови и да се запазят алкохолната промишленост и работните места, които тя осигурява в тези региони, е необходимо да се поднови и разшири обхватът на разрешението, посочено в Решение № 376/2014/ЕС.

               (7)Решение № 376/2014/ЕС се прилага до 31 декември 2020 г. От съображения за яснота е необходимо да се приеме ново решение, с което се разрешава на Португалия да прилага намалена акцизна ставка в автономните региони Мадейра и Азорски острови.

               (8)Тъй като данъчното облекчение не надхвърля необходимото за компенсиране на допълнителните разходи и тъй като въпросните количества са сравнително малки, а данъчното облекчение е ограничено до потреблението в автономните региони Мадейра и Азорски острови и континентална Португалия, мярката не нарушава целостта и съгласуваността на правния ред на Съюза.

               (9)За да може Комисията да прецени дали условията, обосноваващи разрешението, продължават да са изпълнени, до 30 септември 2025 г. Португалия следва да представи на Комисията доклад за мониторинг.

               (10)Настоящото решение не засяга възможното прилагане на членове 107 и 108 от ДФЕС,

               ПРИЕ НАСТОЯЩОТО РЕШЕНИЕ:

               Член 1

               Чрез дерогация от член 110 от ДФЕС на Португалия се разрешава да прилага акцизна ставка, по-ниска от пълната ставка за алкохол, определена в член 3 от Директива 92/84/ЕИО, за местно произведени и консумирани ром и ликьори в автономния регион Мадейра и за местно произведени и консумирани ром, ликьори и спиртни напитки (eaux-de-vie) в автономния регион Азорски острови.

               Член 2

               Чрез дерогация от член 110 от ДФЕС на Португалия се разрешава да прилага акцизна ставка, по-ниска от пълната ставка за алкохол, определена в член 3 от Директива 92/84/ЕИО, за рома и ликьорите, произведени в автономния регион Мадейра, когато се консумират в континентална Португалия, и за рома, ликьорите и спиртните напитки (eaux-de-vie), произведени в автономния регион Азорски острови, когато се консумират в континентална Португалия.

               Член 3

               В Мадейра разрешението, посочено в членове 1 и 2, се ограничава до следните продукти:

               a) до 24 май 2021 г. за ром съгласно определението в точка 1 от приложение II към Регламент (ЕО) № 110/2008 на Европейския парламент и на Съвета
                  8
               , с географско указание „Rum da Madeira“, посочено в точка 1 от приложение III към същия регламент, и от 25 май 2021 г. за ром съгласно определението в точка 1 от приложение I към Регламент (ЕС) 2019/787 на Европейския парламент и на Съвета
                  9
               , с географско указание „Rum da Madeira“;

               б) до 24 май 2021 г. за ликьори и „crème de“ съгласно определенията съответно в точки 32 и 33 от приложение II към Регламент (ЕО) № 110/2008, произведени от регионални плодове или растения, и от 25 май 2021 г. за ликьори и „crème de“ съгласно определенията съответно в точки 33 и 34 от приложение I към Регламент (ЕС) 2019/787, произведени от регионални плодове или растения.

               На Азорските острови разрешението, посочено в членове 1 и 2, се ограничава до следните продукти:

               а) до 24 май 2021 г. за ром съгласно определението в точка 1 от приложение II към Регламент (ЕО) № 110/2008, произведен от регионална захарна тръстика, и от 25 май 2021 г. за ром съгласно определението в точка 1 от приложение I към Регламент (ЕС) 2019/787, произведен от регионална захарна тръстика;

               б) до 24 май 2021 г. за ликьори и „crème de” съгласно определенията съответно в точки 32 и 33 от приложение II към Регламент (ЕО) № 110/2008, произведени от регионални плодове или суровини, и от 25 май 2021 г. за ликьори и „crème de“ съгласно определенията съответно в точки 33 и 34 от приложение I към Регламент (ЕС) 2019/787, произведени от регионални плодове или суровини;

               в) до 24 май 2021 г. за спиртни напитки (eaux-de-vie), произведени от вино или гроздови джибри с характеристиките и качествата, определени в точки 4 и 6 от приложение II към Регламент (ЕО) № 110/2008, и от 25 май 2021 г. за спиртни напитки (eaux-de-vie), произведени от вино или гроздови джибри с характеристиките и качествата, определени в точки 4 и 6 от приложение I към Регламент (ЕС) 2019/787.

               Член 4

               Намалената акцизна ставка, приложима за продуктите, посочени в член 1 от настоящото решение, може да бъде по-ниска от минималната акцизна ставка за алкохола, определена с Директива 92/84/ЕИО, но не може да бъде по-ниска с повече от 75 % от стандартната национална акцизна ставка за алкохола.

               Член 5

               Намалената акцизна ставка, приложима за продуктите, посочени в член 2 от настоящото решение, може да бъде по-ниска от минималната акцизна ставка за алкохола, определена с Директива 92/84/ЕИО, но не може да бъде по-ниска с повече от 50 % от стандартната национална акцизна ставка за алкохола.

               Член 6

               Най-късно до 30 септември 2025 г. Португалия представя на Комисията доклад за мониторинг, който ѝ дава възможност да прецени дали продължават да са изпълнени условията, обосноваващи посоченото в членове 1 и 2 разрешение. Докладът за мониторинг съдържа информацията, изисквана в приложението.

               Член 7

               Настоящото решение се прилага от 1 януари 2021 г. до 31 декември 2027 г.

               Член 8

               Адресат на настоящото решение е Португалската република.

               Съставено в Брюксел на […] година.

                     За Съвета

                     Председател

                     (1)

                  Решение № 376/2014/ЕС на Съвета от 12 юни 2014 г. за разрешаване на Португалия да прилага намалени акцизни ставки за местно произвеждани и консумирани ром и ликьори в автономния регион Мадейра и за местно произвеждани и консумирани ликьори и спиртни напитки (eaux-de-vie) в автономния регион Азорски острови

                     (2)

                        COM(2017) 623 final

                     (3)

                        Регламент (ЕС) № 228/2013 на Европейския парламент и на Съвета от 13 март 2013 г.

                     (4)

                        Съобщение на Комисията до Европейския парламент, Съвета, Европейскияикономически и социален комитет и Комитета на регионите Осъвременяване на единния пазар: повечевъзможности за гражданите и предприятията (COM(2015) 550 final), стр. 4.

                     (5)

                        ОВ C XXX, XXX, стр. XXX.

                     (6)

                        Решение № 376/2014/ЕС на Съвета от 12 юни 2014 г. за разрешаване на Португалия да прилага намалени акцизни ставки за местно произвеждани и консумирани ром и ликьори в автономния регион Мадейра и за местно произвеждани и консумирани ликьори и спиртни напитки (eaux-de-vie) в автономния регион Азорски острови (
                  ОВ L 182, 21.6.2014 г., стр. 1
                  ).

                     (7)

                        Директива 92/84/ЕИО на Съвета от 19 октомври 1992 г. относно сближаването на акцизните ставки на алкохола и алкохолните напитки (
                  ОВ L 316, 31.10.1992 г., стр. 29
                  ).

                     (8)

                        Регламент (ЕО) № 110/2008 на Европейския парламент и на Съвета от 15 януари 2008 г. относно определението, описанието, представянето, етикетирането и защитата на географските указания на спиртните напитки и за отмяна на Регламент (ЕИО) № 1576/89 на Съвета (
                  ОВ L 39, 13.2.2008 г., стр. 16
                  ).

                     (9)

                        Регламент (ЕС) 2019/787 на Европейския парламент и на Съвета от 17 април 2019 г. за определението, описанието, представянето и етикетирането на спиртни напитки, за използването на наименованията на спиртните напитки при представянето и етикетирането на други храни, за защитата на географските указания на спиртни напитки, за използването на етилов алкохол и дестилати от земеделски произход в алкохолните напитки и за отмяна на Регламент (ЕС) № 110/2008 (ОВ L 130, 17.5.2019 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 18.6.2020
            COM(2020) 240 final
            ПРИЛОЖЕНИЕ
            към
            Предложение за Решение на Съвета
            за разрешаване на Португалия да прилага намалена акцизна ставка върху някои алкохолни продукти, произведени в автономните региони Мадейра и Азорски острови
            {SWD(2020) 108 final}

               ПРИЛОЖЕНИЕ

               Информация, която трябва да бъде включена в посочения в член 6 доклад за мониторинг

               1.Прогнозни допълнителни разходи. Предоставя се информация за всеки продукт, който се ползва от намалената акцизна ставка. Португалските органи попълват таблица 1 с най-малко следната информация, когато такава е налична. Представената в таблицата информация е достатъчна, за да се определи дали има допълнителни разходи, увеличаващи разходите на местно произведените продукти в сравнение с продуктите, произведени на други места.

               Таблица 1.

                        МАДЕЙРА (евро)

                        АЗОРСКИ ОСТРОВИ (евро)

                        Бележки2

                        Цена на захарна тръстика (за 100 kg)

                        Цена на маракуя (за 100 kg)

                        Цена на зелени лимони (за 100 kg)

                        Цена на алкохол (за hlpa3 — без данъци)

                        Разходи за превоз на товари (за kg)

                        Други разходи1

               Бележки към таблицата:

               1. Посочете информация за разходите за вода, енергия и отпадъци, разходи в случай на няколко обекта и други приложими разходи.

               2. Посочете информация за всички спецификации и разяснения, които са в основата на методите за изчисляване.

               3. Хектолитра чист алкохол.

               2.Други субсидии. Португалските органи попълват таблица 2 за всеки регион, като изброяват всички други мерки за помощ и подкрепа, насочени към допълнителните оперативни разходи на икономическите оператори, свързани със статута на отдалеченост на регионите Мадейра и Азорски острови.

               Таблица 2.

                        Мярка за помощ/подкрепа1

                        Период2

                        Целеви сектор3

                        Бюджетна сума в EUR4

                        Годишни разходи в EUR (2019—2024 г.)5

                        Дял от бюджета за компенсиране на допълнителните разходи6

                        Приблизителен брой дружества бенефициери7

                        Бележки8

                        [списък]

               Бележки към таблицата:

               (1)Посочете наименованието и вида на мярката.

               (2)Посочете информация за годините, обхванати от мярката.

               (3)Посочете информация само за секторно ориентирани мерки.

               (4)Посочете информация за общия бюджет на мярката и източниците на финансиране.

               (5)Посочете информация за действителните разходи, година по година, през периода на мониторинг (2019—2024 г.), ако има такива.

               (6)Посочете приблизителна оценка, като % от общия бюджет.

               (7)Посочете приблизителна оценка, когато е възможно.

               (8)Посочете коментари и разяснения.

               3.Въздействие върху публичния бюджет. Португалските органи попълват таблица 3, като предоставят прогнозната обща сума (в EUR) на данъка, който не е събран поради прилагани разлики в облагането.

               Таблица 3.

                        2019 г.

                        2020 г.

                        2021 г.

                        2022 г.

                        2023 г.

                        2024 г.

                        Пропуснати данъчни приходи

               4.Въздействие върху общите икономически резултати. Португалските органи попълват таблица 4 за всеки регион, като предоставят данни, които разкриват въздействието на намалените акцизи върху социално-икономическото развитие на регионите. Показателите, изисквани в таблицата, се отнасят до резултатите на подпомагания сектор в сравнение с общите резултати в икономиката на Мадейра и на Азорските острови. Ако не са налични някои от показателите, се посочват алтернативни данни за отчитане на въздействието върху общите икономически резултати, които позволяват анализ на социално-икономическото въздействие.

               Таблица 4.

                        Година2

                        2019

                        2020

                        2021

                        2022

                        2023

                        2024

                        Бележки3

                        Регионална брутна добавена стойност

                        -В подпомагания сектор1

                        Обща регионална заетост

                        -В подпомагания сектор1

                        Брой активни производители

                        -В подпомагания сектор1

                        Индекс на равнище на цените — континентална Португалия

                        Индекс на равнище на цените в региона

                        Брой туристи в региона

               Бележки към таблицата:

               (9)Посочете информация за производителите на ром, ликьори и спиртни напитки (eaux-de-vie).

               (10)Информацията може да не е налична за всички изброени години.

               (11)Посочете коментари и разяснения, които се считат за уместни.

               5.Спецификации на режима. Португалските органи попълват таблица 5 за всеки продукт и за всеки от регионите Мадейра и Азорски острови.

               Таблица 5.

                        Количество (в hlpa1)

                        2019 г.

                        2020 г.

                        2021 г.

                        2022 г.

                        2023 г.

                        2024 г.

                        Производство на ликьори

                        Производство на спиртни напитки (eaux-de-vie)

                        Производство на ром

                        Ликьори, изпратени до континентална Португалия

                        Ликьори, изпратени до други държави членки

                        Ликьори, изнасяни за трети държави

                        Спиртни напитки (eaux-de-vie), изпратени до континентална Португалия

                        Спиртни напитки (eaux-de-vie), изпратени до други държави членки

                        Спиртни напитки (eaux-de-vie), изнасяни за трети държави

                        Ром, изпратен до континентална Португалия

                        Ром, изпратен до други държави членки

                        Ром, изнасян за трети държави

               Бележки към таблицата:

               1.
                     Хектолитра чист алкохол.

               6.Нередности. Португалските органи предоставят информация за всички разследвания на административни нередности, по-специално относно укриването на данъци или контрабандата, в контекста на прилагането на разрешението. Те предоставят също така подробна информация, включително най-малко информация за естеството на случая, стойността и срока.

               7.Жалби. Португалските органи предоставят информация дали местните, регионалните или националните органи са получили жалби във връзка с прилагането на разрешението от бенефициери или от лица, които не са бенефициери.


               ЕВРОПЕЙСКА КОМИСИЯ
            Брюксел, 22.6.2020
            COM(2020) 254 final
            2020/0121(NLE)
            Предложение за
            РЕШЕНИЕ НА СЪВЕТА
            за сключване на споразумение за изменение на Временното споразумение за партньорство между Европейската общност, от една страна, и държавите от Тихоокеанския басейн, от друга страна, с оглед на присъединяването на Независимата държава Самоа и бъдещите присъединявания на други тихоокеански островни държави

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               1.1.Основания и цели на предложението

               Приложеното предложение за решение на Съвета представлява правният инструмент в съответствие с член 218, параграф 6 от ДФЕС за сключване на споразумение за изменение на Временното споразумение за партньорство между Европейския съюз, от една страна, и държавите от Тихоокеанския басейн, от друга страна.

               На 12 юни 2002 г. Съветът упълномощи Комисията да започне преговори за споразумения за икономическо партньорство (СИП) с държавите от АКТБ.

               На 30 юли 2009 г. Съюзът подписа Временното споразумение за партньорство между Европейската общност, от една страна, и държавите от Тихоокеанския басейн, от друга страна („споразумението“), с което се установява рамка за споразумение за икономическо партньорство
                  1
               . Споразумението има за цел:

               а)да позволи на държавите от Тихоокеанския басейн да започнат да използват подобрения достъп до пазара, предложен от ЕС;

               б)да насърчи устойчивото развитие и постепенното интегриране на държавите от Тихоокеанския басейн в световната икономика;

               в)да създаде зона за свободна търговия между страните на основата на взаимния интерес и да изпълни тази цел чрез поетапна либерализация на търговията по начин, съответстващ на приложимите правила на СТО и принципа на асиметричния подход, пропорционално на специфичните нужди и ограниченията по отношение на капацитета на държавите от Тихоокеанския басейн, що се отнася до равнището на ангажиментите по настоящото споразумение и до предвидения в него график за изпълнението им;

               г)да установи подходящите процедури за уреждане на спорове; както и

               д)да установи подходящите институционални договорености.

               Папуа-Нова Гвинея и Република Фиджи временно прилагат споразумението съответно от 20 декември 2009 г. и 28 юли 2014 г.

               В член 80 от него се предвижда, че други тихоокеански острови могат да се присъединят към споразумението, като подадат предложение за достъп до пазара в съответствие с член ХХIV от ГАТТ от 1994 г. Съответно Независимата държава Самоа се присъедини към споразумението на 21 декември 2018 г
                  2
               . и го прилага временно от 31 декември 2018 г. В ход са процедурите за присъединяване на Соломоновите острови и Кралство Тонга, които изразиха интерес да се присъединят към споразумението.

               След присъединяването на Независимата държава Самоа е необходимо споразумението да се измени с цел тя да бъде включена като страна по него. Подобни технически изменения ще трябва да се правят в споразумението всеки път, когато тихоокеанска островна държава се присъединява към него.

               1.2.Комитетът по търговия в рамките на СИП

               С член 68 от споразумението се създава Комитет по търговия, който се състои от представители на страните (ЕС и държавите от Тихоокеанския басейн).

               Комитетът по търговия разглежда всички въпроси, необходими за прилагането на споразумението. При изпълнението на функциите си Комитетът по търговия може:

               а)да създава всякакви специални комитети или органи, необходими за прилагането на споразумението;

               б)да заседава по всяко време, за което страните са постигнали съгласие;

               в)да разглежда всякакви въпроси, попадащи в приложното поле на споразумението, и да предприема подходящи действия при изпълнението на функциите си; както и

               г)да взема решения или да отправя препоръки в случаите, предвидени в споразумението.

                  В член 78 (Клауза за ревизия) се предвижда, че Комитетът по търговия може да преразгледа споразумението, неговото прилагане, действие и изпълнение, когато това е необходимо, и да отправи до страните подходящи предложения за изменението му.

               Резултати от шестото и седмото заседание на Търговския комитет

               На 24 октомври 2018 г. страните по споразумението (ЕС, Папуа-Нова Гвинея, Фиджи) и Независимата държава Самоа, Соломоновите острови и Тонга в качеството им на наблюдатели, обмениха мнения относно обхвата и процедурата за въвеждане в споразумението на техническите изменения, които са необходими след присъединяването.

               Страните се договориха обхватът на измененията да бъде ограничен до включването в списъка на присъединяваща се държава като страна по споразумението и добавянето на нейното предложение за достъп до пазара към приложение II (мита върху продукти с произход от ЕС като страна по споразумението) към споразумението. Що се отнася до процедурата, страните отбелязаха, че понастоящем Комитетът по търговията не разполага с правомощия да въведе такива изменения (правното основание по споразумението е недостатъчно). Страните обмениха мнения по следните три процедурни варианта.

               Вариант 1 — приема се, че съответните изменения са негласно въведени в споразумението по силата на присъединяването (член 80); следователно не е необходимо те изрично да се въвеждат чрез специална процедура.

               Вариант 2 — Комитетът по търговията би могъл да направи декларация относно начина, по който споразумението трябва да се тълкува по отношение на необходимите технически изменения, след присъединяването. Член 68, параграф 4, буква в) е правното основание за такава декларация.

               Вариант 3 — страните биха могли да изменят член 80 от споразумението, за да оправомощят Комитета по търговията да приема необходимите решения при ново присъединяване.

               Комитетът по търговията постигна съгласие, че вариант 3 ще осигури правна сигурност и се ангажира да препоръча на страните да изменят съответно член 80. На седмото си заседание, което се проведе на 3—4 октомври 2019 г., Комитетът по търговията прие в тази връзка препоръка, която съответства на позицията, която трябва да се заеме от името на Съюза (Решение (ЕС) 2019/1707 на Съвета от 17 юни 2019 г., ОВ L 260, 11.10.2019 г., стр. 45).

               1.3.Съгласуваност с действащите разпоредби в тази област на политиката

               Предложението се отнася до прилагането на Споразумението за партньорство между членовете на групата на държавите от Африка, Карибите и Тихоокеанския басейн, от една страна, и Европейската общност и нейните държави членки, от друга страна („Споразумението за партньорство АКТБ—ЕС“ или „Споразумението от Котону“)
                  3
               , което е правното основание за Временното споразумение за партньорство.

               С присъединяването към споразумението на други държави от Тихоокеанския басейн се укрепва правната рамка на търговските отношения на ЕС с държавите партньори и се улеснява взаимната търговия и участието в световната икономика. По този начин тези държави се включват в схемата от съвместни правила и институции, създадени по силата на споразумението.

               1.4.Съгласуваност с други политики на Съюза

               Споразумението е търговско споразумение, насърчаващо развитието, с което на новоприсъединилите се държави се предоставя асиметричен достъп до пазара и възможност да предпазят чувствителни сектори от либерализация, като същевременно са предвидени голям брой защитни мерки и клауза за защита на новосъздадени промишлени отрасли. В него също така се съдържат разпоредби относно правилата за произход, които улесняват износа за ЕС. Освен това в споразумението се съдържат разпоредби относно устойчивото развитие (член 3), в които страните потвърждават отново, че целта за устойчиво развитие е неразделна част от разпоредбите на споразумението и че тя съответства на общите цели и принципи, определени в Споразумението от Котону, и по-специално на общия ангажимент за намаляване и в резултат от това — премахване на бедността по начин, съвместим с целите за устойчиво развитие. Тези разпоредби допринасят за постигане на целите за съгласуваност на политиките в интерес на развитието и са в съответствие с член 208, параграф 2 от ДФЕС.

               2.ПРАВНИ ЕЛЕМЕНТИ НА ПРЕДЛОЖЕНИЕТО

               2.1.Правно основание

               Правното основание на настоящото решение на Съвета е Договорът за функционирането на Европейския съюз и по-специално член 207, параграф 4, първа алинея във връзка с член 218, параграф 6, буква а), подточка v) от него.

               2.2.Субсидиарност (при неизключителна компетентност)

               В съответствие с член 3 от ДФЕС общата търговска политика е от изключителната компетентност на Съюза.

               2.3.Пропорционалност

               Настоящото предложение е необходимо с оглед на изпълнението на международните ангажименти на Съюза, залегнали в Споразумението за партньорство АКТБ—ЕС, по-специално за сключване на нови търговски споразумения, които са съвместими с правилата на СТО, като постепенно се премахват бариерите пред търговията между страните и се засилва сътрудничеството във всички области, свързани с търговията с държавите от Тихоокеанския басейн.

               2.4.Избор на инструмент

               Не съществува друг правен инструмент, който да може да бъде използван за постигане на целта, изложена в настоящото предложение.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               3.1.Оценка на въздействието

               В периода 2003—2007 г. бе извършена оценка на въздействието върху устойчивото развитие на споразуменията за икономическо партньорство ЕС—АКТБ. Мандатът за този проект бе публикуван от Европейската комисия през 2002 г. в рамките на конкурентна тръжна процедура. В резултат от нея през август 2002 г. поръчката бе възложена на PwC France с петгодишен рамков договор. Предварителна версия на окончателния доклад за оценка на въздействието върху устойчивото развитие бе представена на заинтересованите страни в Европа по време на организираната от Европейската комисия среща на ЕС за диалог с гражданското общество, проведена на 23 март 2007 г. в Брюксел, Белгия.

               3.2.Пригодност и опростяване на законодателството

                  Одобряването на изменението на споразумението не е предмет на процедури по Програмата за пригодност и резултатност на регулаторната рамка (REFIT), не предполага никакви разходи за МСП в Съюза и не поражда проблеми от гледна точка на цифровата среда.

               3.3.Основни права

                  Предложението няма последствия за защитата на основните права в Съюза.

               4.ОТРАЖЕНИЕ ВЪРХУ БЮДЖЕТА

                  Предложеното решение няма отражение върху бюджета.

               5.ДРУГИ ЕЛЕМЕНТИ

               5.1.Подробно разяснение на отделните разпоредби на предложението

               С членове 1 и 2 от предложението се разрешава сключването и нотифицирането от името на Съюза на измененията на споразумението, изброени в приложението към решението.

               В член 3 се посочва, че приемането на измененията в споразумението не трябва да се тълкува като предоставящо права или налагащо задължения, на които съдилищата на Съюза или на държава членка могат пряко да се позовават.

               В член 4 се определя датата на влизане в сила на решението.

               2020/0121 (NLE)

               Предложение за

               РЕШЕНИЕ НА СЪВЕТА

               за сключване на споразумение за изменение на Временното споразумение за партньорство между Европейската общност, от една страна, и държавите от Тихоокеанския басейн, от друга страна, с оглед на присъединяването на Независимата държава Самоа и бъдещите присъединявания на други тихоокеански островни държави

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, втора алинея, буква а), подточка v) от него,

               като взе предвид предложението на Европейската комисия,

               като взе предвид одобрението на Европейския парламент,

               като има предвид, че:

               (1)На 12 юни 2002 г. Съветът упълномощи Комисията да започне преговори по споразумения за икономическо партньорство с групата държави от Африка, Карибите и Тихоокеанския басейн
                  4
               .

               (2)Временното споразумение за партньорство между Европейската общност, от една страна, и държавите от Тихоокеанския басейн, от друга страна
                  5
                („Временното споразумение“), с което се установява рамка за споразумение за икономическо партньорство, подписано в Лондон на 30 юли 2009 г., се прилага временно от Папуа-Нова Гвинея и Република Фиджи съответно от 20 декември 2009 г. и 28 юли 2014 г.

               (3)Член 80 от Временното споразумение съдържа разпоредби относно присъединяването на други държави от Тихоокеанския басейн. С Решение (ЕС) 2018/1908 от 6 декември 2018 г
                  6
               . Съветът одобри присъединяването към Временното споразумение на Независимата държава Самоа. Независимата държава Самоа се присъедини към Временното споразумение на 21 декември 2018 г. и го прилага временно от 31 декември 2018 г.

               (4)С оглед на правната сигурност е необходимо Временното споразумение да се измени след присъединяването на Независимата държава Самоа, за да се включи тази държава като страна по него. Подобни технически изменения ще трябва да се правят във Временното споразумение всеки път, когато тихоокеанска островна държава се присъединява към него.

               (5)В член 68 от Временното споразумение се предвижда, че Комитетът по търговия разглежда всички въпроси, необходими за прилагането му. Необходимо е да се предоставят правомощия на Комитета по търговия за вземането на решения относно въвеждането във Временното споразумение на всяко техническо изменение, което може да се окаже необходимо след присъединяването на нова тихоокеанска островна държава.

               (6)Поради това Временното споразумение следва съответно да бъде изменено,

               ПРИЕ НАСТОЯЩОТО РЕШЕНИЕ:

               Член 1

               1.Сключва се споразумение за изменение на Временното споразумение за партньорство между Европейската общност, от една страна, и държавите от Тихоокеанския басейн, от друга страна, с оглед на присъединяването на Независимата държава Самоа и бъдещите присъединявания на други тихоокеански островни държави.

               2.Текстът на споразумението за изменение на Временното споразумение се съдържа в приложение 1 към настоящото решение.

               Член 2

               Председателят на Съвета нотифицира, от името на Съюза, страните по Временното споразумение за сключването на споразумението за изменение на Временното споразумение.

               Член 3

               Измененията на Временното споразумение не могат се тълкуват като предоставящи права или налагащи задължения, на които съдилищата на Съюза или на държава членка могат пряко да се позовават.

               Член 4

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

                     (1)

                        Решение на Съвета от 13 юли 2009 г. за подписване и временно прилагане на Временното споразумение за партньорство между Европейската общност, от една страна, и държавите от Тихоокеанския басейн, от друга страна (ОВ L 272, 16.10.2009 г., стр. 1).

                     (2)

                        ОВ L 333, 28.12.2018 г., стр. 1.

                     (3)

                        OB L 287, 4.11.2010 г., стр. 3. Споразумение, изменено със споразумението, подписано в Люксембург на 25 юни 2005 г. (ОВ L 209, 11.8.2005 г., стр. 27) и със споразумението, подписано в Уагадугу на 22 юни 2010 г. (ОВ L 287, 4.11.2010 г., стр. 3).

                     (4)

                        Директиви на Съвета за водене на преговори за споразумения за икономическо партньорство с държавите и регионите от АКТБ (9930/02 (DG E II) HH/sg).

                     (5)

                        OB L 272, 16.10.2009 г., стр. 2.

                     (6)

                        OB L 333, 28.12.2018 г., стр. 3.

    ---documentbreak---

               ЕВРОПЕЙСКА КОМИСИЯ
            Брюксел, 22.6.2020
            COM(2020) 254 final
            ПРИЛОЖЕНИЕ
            към
            Предложение за Решение на Съвета
            за сключване на споразумение за изменение на Временното споразумение за партньорство между Европейската общност, от една страна, и държавите от Тихоокеанския басейн, от друга страна, с оглед на присъединяването на Независимата държава Самоа и бъдещите присъединявания на други тихоокеански островни държави

               ПРИЛОЖЕНИЕ

               ПРИЛОЖЕНИЕ I

               Параграф 1 на член 70 от споразумението се заменя със следното:

               „1.
                     За целите на настоящото споразумение „договарящи страни“ са Европейската общност, наричана „страната по споразумението ЕО“, от една страна, и Папуа-Нова Гвинея, Република Фиджи и Независимата държава Самоа, наричани „държавите от Тихоокеанския басейн“, от друга страна.“.

               В член 80 от споразумението се добавя следният параграф 3:

               „3.
                     Комитетът по търговия може да взема решения относно всяко техническо изменение на споразумението, което може да се окаже необходимо след присъединяването на нови тихоокеански островни държави.“.